Saladus saladuseks. Arvan, et mees ei tahtnud kogu seda naisperet lihtsalt muretsema  panna. Vaevalt, et tal Lennujaama ülemana just eriti hea tuju oli sellel 1977 sügis-talvel. Proovis ehk lihtsalt mitte välja näidata, et töö juures jamad kaelas.    See 3. mai 1985.a. katastroof oli üks ütlemata kurb asi. Lennudispetšeri vale pilk radariekraanile ja sellest tulenevad korraldused meie reisilennukile tõi kaasa 94 inimese hukkumise, s.h. kaheksa lapse oma. See, mida uurimiskomisjon sõjaväe transportlennuki musta kasti lintidelt pärast 12.13 toimunud kokkupõrget kuulsid, võis olla  õõvastav. Seitse sekundit ja siis oli kõigel lõpp.